*Приети от*

*Общото събрание на родителите,*

*проведено на 17.10.2021*

Правила за работата

на Родителския съвет към Българското училище „Пейо Яворов“ към посолството на РБ в Брюксел

1. Родителският съвет (РС) е орган за контрол и подпомагане дейността на училището.
2. РС се състои най-малко от трима членове, които се избират за срок от една година от Общото събрание на родителите, провеждано в началото на съответната учебна година.
3. Членовете на РС избират помежду си председател и заместник-председател.
4. РС заседава най-малко два пъти годишно – задължително в началото и в края на обучението за съответната учебна година.
5. Заседанията на РС могат да се свикат по предложение на председателя на РС, училищния ръководител или на някой от членовете на РС.
6. В заседанията на РС участва училищния ръководител, който има право на съвещателен глас.
7. В заседанията на РС могат да вземат участие, но без право на глас преподавателите в училището и финансистът на училището.
8. За заседанията на РС се отправя покана за участие до посолството на Р България в Брюксел. Представител на посолството участва в заседанията на РС без право на глас.
9. Заседанията на РС са редовни, когато на тях са присъствали най-малко половината от неговите членове.
10. Решенията се приемат с обикновено мнозинство от членовете на РС. Решенията могат да бъдат приети както в рамките на присъствени заседания, така и чрез писмена процедура по електронна поща.
11. За заседанията на РС се съставят протоколи, които се съхраняват в папка. Всеки желаещ родител/настойник може да се запознае със съдържанието на протоколите, като ги поиска от училищното ръководство.